b'\n_START_ARTICLE_\nThe Redeemer: Son of Satan!\n_START_SECTION_\nHandling\n_START_PARAGRAPH_\nSeks personer blir lurt til \xc3\xa5 tro at de skal delta p\xc3\xa5 en gjenforeningfest 10 \xc3\xa5r etter High School. Arrangementet skal holdes p\xc3\xa5 et \xc3\xb8de sted. Der blir de en etter en drept av en mystisk skikkelse (The Redeemer) som straffer dem p\xc3\xa5 bakgrunn av ulike synder de skal ha beg\xc3\xa5tt de siste 10 \xc3\xa5rene. Drapsmannen ut\xc3\xb8ver sin grusomme hevn basert p\xc3\xa5 en tekst i bibelen. Vedkommende fremst\xc3\xa5r som et guddommelig vesen og stiger i starten opp fra en elv, i en ung gutts skikkelse. Deretter skifter han til en voksen skikkelse.\n_START_SECTION_\nOm filmen\n_START_PARAGRAPH_\nFilmen ble innspilt i Staunton i Virginia og Pasadena i California._NEWLINE_Filmen ble ikke satt opp p\xc3\xa5 norske kinoer. En britisk videoutgave utgitt av Derann Video var tilgjengelig i Norge p\xc3\xa5 begynnelsen av 1980-\xc3\xa5rene.'